23.3.2023
ET
Euroopa Liidu Teataja
C 107/23
(132) Tasakaalustatuse kriteeriumi kohaldamisel pöörab komisjon erilist tähelepanu määruse (EL) 2020/852 artiklile 3, sealhulgas põhimõttele „ei kahjusta oluliselt“, või muudele võrreldavatele meetoditele, nagu ökosüsteemipõhine lähenemisviis merekalapüügi majandamisele kooskõlas määruse (EL) nr 1380/2013 artikli 2 lõikega 3.
ÜKP koosneb õigusaktidest, millest moodustub terviklik kalanduse juhtimise raamistik, mis nõuab tasakaalu leidmist ökoloogilise, sotsiaalse ja majandusliku kestlikkuse kriteeriumide vahel.
(133) Lisaks võib komisjon vajaduse korral arvesse võtta ka seda, kas kavandatav abi avaldab muud positiivset või negatiivset mõju.
Kui selline muu positiivne mõju kajastab mõju, mis on kavandatud liidu poliitikas, näiteks Euroopa rohelises kokkuleppes, sealhulgas säästva sinise majanduse poliitikas, (49) strateegias „Talust taldrikule“, (50) ELi ringmajanduse tegevuskavas, (51) ELi elurikkuse strateegias, (52) ELi tegevuskavas „Õhu, vee ja pinnase nullsaaste suunas“, (53) kliimamuutustega kohanemise strateegias, (54) energiatõhususe poliitikas (55) või Euroopa digituleviku kujundamise algatuses, (56) siis võib eeldada, et sellisel liidu poliitikale vastaval abil on laiem positiivne mõju.
(134) Seevastu abi, mis toetab püügivõimsuse suurendamist või mille tagajärjeks on ülepüük või püügikoormuse ümberpaigutamine, mis võib kaasa tuua ülepüügi (vt suuniste punkt (4)), kahjustab tõenäoliselt ÜKP eesmärke.
Võttes arvesse kalandussektori õiguslikku ja majanduslikku konteksti, mida iseloomustab ettevõtjate konkureerimine piiratud ressursside pärast, ei anna tasakaalustatuse kriteeriumi kohaldamine sellise põhimõtteliselt kahjulikuks peetava mõjuga meetmete suhtes tõenäoliselt positiivset tulemust.
(135) Välja arvatud käesolevates suunistes sõnaselgelt ette nähtud abi, ei anna tasakaalustatuse kriteeriumi kohaldamine tõenäoliselt positiivset tulemust järgmist liiki abimeetmete puhul, mida peetakse põhimõtteliselt kahjulikuks:
(a) abi, millega suurendatakse kalalaeva püügivõimsust;
(b) abi selliste seadmete soetamiseks, mis suurendavad kalalaeva võimet leida kala;
(c) abi kalalaevade ehitamiseks, soetamiseks või importimiseks; (49) Määruse (EL) 2021/1139 artikli 2 punktis 15 on „säästev sinine majandus“ määratletud kui „kogu ookeanide, merede, rannikualade ja siseveekogudega seotud valdkondlik ja valdkondadeülene majandustegevus kogu siseturu ulatuses, mis hõlmab liidu saari, äärepoolseimaid piirkondi ja sisemaariike, sealhulgas uusi sektoreid ning turuväliseid kaupu ja teenuseid, ja mille eesmärk on tagada pikaajaline keskkonnasäästlikkus ning sotsiaalne ja majanduslik kestlikkus ning mis on kooskõlas kestliku arengu eesmärkidega, eelkõige kestliku arengu eesmärgiga nr 14, ja liidu keskkonnaõigusaktidega“.
Vt ka komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Uus lähenemisviis säästva sinise majanduse arendamiseks ELis.
ELi meremajanduse ümberkujundamine kestliku tuleviku nimel“ (COM(2021) 240 final).
(50) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Strateegia „Talust taldrikule“ õiglase, tervisliku ja keskkonnahoidliku toidusüsteemi edendamiseks“ (COM(2020) 381 final).
(51) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Uus ringmajanduse tegevuskava.
Puhtama ja konkurentsivõimelisema Euroopa nimel“ (COM(2020) 98 final).
(52) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele: „ELi elurikkuse strateegia aastani 2030.
Toome looduse oma ellu tagasi“ (COM(2020) 380 final).
(53) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele: „Heas seisundis planeet kõigi jaoks.
ELi tegevuskava „Õhu, vee ja pinnase nullsaaste suunas““ (COM(2021) 400 final).
(54) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Kliimamuutustega kohanemist käsitlev ELi strateegia“ (COM(2013) 0216 final).
(55) Eelkõige seoses energiatõhususe esikohale seadmise põhimõttega, mis on sätestatud direktiivis 2012/27/EL (artikli 1 lõikes 1), mida on muudetud Euroopa Parlamendi ja nõukogu 11. detsembri 2018. aasta direktiiviga (EL) 2018/2002, millega muudetakse direktiivi 2012/27/EL, milles käsitletakse energiatõhusust (ELT L 328, 21.12.2018, lk 210).
(56) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Euroopa digituleviku kujundamine“ (COM(2020) 67 final).